རྩེ་ཁོག་རྫོང་གིས་དྲིལ་སྒྲོག་ཚོགས་པ་གཉིས་རྩ་བཙུགས་བྱས་ཏེ།སྐུལ་སློང་ཚོགས་ཆེན་བསྡུས་ནས་ཉེ་སྔོན་གྱི་དྲིལ་སྒྲོག་ནང་དོན་དང་བྱེད་ཐབས་གཏན་འབེབས་བྱས་ཤིང་།སྔ་རྗེས་སུ་ཞང་དང་གྲོང་རྡལ།སྡེ་ཚོ།སློབ་གྲྭདགོན་སྡེ་སོགས་སུ་སོང་ནས།ཞི་ཅིན་ཕིང་གི་དུས་སྐབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་དང་།ཏང་གི་ཚོགས་ཆེན་བཅུ་དགུ་བའི་དགོངས་དོན།ཞིང་ཆེན་ཏང་ཨུའི་སྐབས་བཅུ་གསུམ་པའི་གྲོས་ཚོགས་ཐེངས་བཞི་བའི་དགོངས་དོན།ཁུལ་ཨུའི་སྐབས་བཅུ་གཉིས་པའི་གྲོས་ཚོགས་ཐེངས་དྲུག་པའི་དགོངས་དོན་སོགས་དང་།བོད་ཁུལ་གྱི་སྤྱི་ཚོགས་བཅོས་སྐྱོང་དཔེ་སྟོན་ས་ཁུལ་གསར་འཛུགས་བྱེད་པའི་གལ་ཆེའི་དོན་སྙིང་།ཏང་གི་མི་རིགས་སྲིད་ཇུས་དང་ཆོས་ལུགས་སྲིད་ཇུས།དབུལ་སྐྱོར་མཁྲེགས་གཏོར་གྱི་སྲིད་ཇུས།ནག་འཇོམས་ནག་རྡུང་གི་འཐབ་རྩོད་སོགས་ཁྲིམས་ལུགས་དང་ཁྲིམས་སྲོལ་གྱི་སྐོར་ནས་ཁ་གསལ་ཞིང་གོ་བདེ་བའི་ངང་ནས་དྲིལ་སྒྲོག་བྱས་པ་རེད།དེའི་མཚུངས་སུ་དྲིལ་སྒྲོག་གི་རྗེས་སུ་གཅིག་བསྡུས་ཀྱིས་ཚོད་རྒྱུགས་བླངས་ཤིང་།མི་སྣ་གདམས་གསེས་ཀྱིས་བཅར་འདྲི་བྱས་པར་ཚང་མས་ཡིད་ཆེས་ཡོད་པའི་ངངདགེ་རྒན་རྣམ་པའི་སློབ་ཁྲིད་ཀྱི་ནང་དོན་ཕུན་སུམ་ཚོགས་ཤིང་གོ་བདེ་ལ་ཡིད་ལ་འཛིན་སླ་བས་སེམས་འགུལ་ཆེན་པོ་ཐེབས་པ་རེད།ང་ཚོ་ཕྱིར་རང་རང་གི་ལས་གནས་སུ་སོང་སྟེ།བསླབ་ཟིན་པའི་ཤེས་བྱ་འདི་དག་དུས་ཚོད་དམ་འཛིན་གྱིས་བརྒྱུད་སྒྲོག་དང་ལག་བསྟར་བྱེད་རྒྱུ་ཡིནཟེར།